Timerna tɛeddi ad tt-tellem akk s yiẓdi, ad tt-tejmeɛ akk ɣer tcekkarin ḥacama tfuk, ad tɛeddi timir ad tger abernus, ad d-tuqem imensi i warraw-is, ad tzeṭṭ temɣart-nni i tesga, acucfal, ifeggagen, iɣunam, ayaẓil, ad tt-id-afen iḍ kamel d aẓeṭṭa kan temɣart-nni acamma d asmi ara t-id-tekkes i warraw-is. Ad tezḍ ibernyas, ad tezḍ tibernusin i yigerdan ikessen qqaren-asent ticelliqin.